**Ministru kabineta noteikumu projekta „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2013.gada 4.jūnija rīkojuma Nr.230 „Par Koncepciju par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.-2020.gadā Latvijā” 3.3.apakšpunkts, kurā Finanšu ministrijai uzdots izstrādāt normatīvo aktu projektus par ES fondu vadību 2014.-2020.gada plānošanas periodam.Ministru prezidentes 2014.gada 21.jūlija rezolūcija Nr. 12/2014-JUR-151Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 8.pants, 20.panta 2.punkts, 26.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina šo fondu ieviešanu 2014.-2020.gada plānošanas periodā” (turpmāk – MK noteikumu projekts) pēc būtības ir līdzīgs Eiropas Savienības struktūrfondu un Kohēzijas fonda (turpmāk – ES fondi) 2007.-2013.gada plānošanas perioda Ministru kabineta 2007.gada 26.jūnija noteikumiem Nr. 419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” (turpmāk – MK noteikumi Nr.419). MK noteikumu projektā tiek regulēti šādi jautājumi:Horizontālie principi un par to ieviešanu atbildīgās institūcijas Atšķirībā no MK noteikumiem Nr.419, MK noteikumu projekts paredz noteikt ne tikai institūcijas, kas ir atbildīgas par horizontālo principu ieviešanu, bet arī to pienākumus un tiesības, kas ir nepieciešami horizontālo principu ieviešanai un uzraudzībai.ES fondu plānošanas dokumentu sagatavošanas, apstiprināšanas un grozījumu izdarīšanas kārtība ES fondu plānošanas dokumentu (partnerības līguma ES fondu 2014.-2020.gada plānošanas periodam, ES Kohēzijas politikas fondu darbības programmas 2014.-2020. gadam “Izaugsme un nodarbinātība”) apstiprināšanas un grozījumu veikšanas kārtība nav mainījusies no esošā plānošanas perioda. Taču minētās darbības programmas papildinājums un tā grozījumi 2014.-2020.gada plānošanas periodā tiks iesniegti informācijai Eiropas Savienības struktūrfondu un Kohēzijas fonda uzraudzības komitejā (turpmāk – uzraudzības komiteja), nevis apstiprināšanai Ministru kabinetā. Darbības programmas papildinājums uzskatāms kā informatīvs darba dokuments un tā izstrādes kārtība un saturs tiks noteikts uzraudzības komitejas reglamentā.ES fondu projektu iesniegumu atlases un civiltiesisku līgumu un vienošanās par projekta īstenošanu slēgšanas kārtība Likums un MK noteikumu projekts paredz, ka projektu iesniegumu atlases kārtība būs līdzīga projektu iesniegumu atlases kārtībai iepriekšējā plānošanas periodā. Proti, atklātas projektu iesniegumu atlases gadījumā paziņojums par tās izsludināšanu tiks publicēts oficiālajā izdevumā “Latvijas Vēstnesis” un sadarbības iestādes tīmekļa vietnē, savukārt ierobežotas projektu iesniegumu atlases gadījumā sadarbības iestāde projekta iesniedzējam nosūtīs uzaicinājumu iesniegt projekta iesniegumu. Projektu iesniegumu atlase paredzēta specifiskā atbalsta mērķa (iepriekšējā periodā - aktivitātes) vai pasākuma (iepriekšējā periodā – apakšaktivitātes) atlases kārtas ietvaros. Ņemot vērā to, ka 2014.-2020.gada plānošanas periodā Likums paredz, ka projektu iesniegumu vērtēšanas kritēriji un cita ar projektu iesniegumu atlasi saistītā informācija iekļaujama projektu iesniegumu atlases nolikumā, MK noteikumu projekts nosaka minimālo informācijas apjomu, kāds ir jāiekļauj projektu iesniegumu atlases nolikumā. Ministru kabineta noteikumos par specifiskā atbalsta mērķa īstenošanu tiks ietverta informācija par attiecīgā mērķa esību, pieejamo finansējumu, sasniedzamajiem rezultātiem, projektu iesniedzēju loku, atlases veidu un atbalstāmajām darbībām, kā arī arī cita būtiska informācija. Sadarbības iestāde izstrādā projektu iesniegumu atlases nolikumu, ņemot vērā Ministru kabineta noteikumos par specifiskā atbalsta mērķa īstenošanu noteiktos nosacījumus. Pēc lēmuma par projekta iesnieguma apstiprināšanu pieņemšanas vai atzinuma par nosacījumu izpildi izdošanas, bet pirms līguma vai vienošanās noslēgšanas, finansējuma saņēmējs vai sadarbības iestāde var precizēt projekta iesniegumā norādīto informāciju, ja tā nav aktuāla, pēc būtības nemainot projekta iesniegumu (piem., kontaktinformācija, juridiskā adrese, informācija par bankas rekvizītiem, termiņi, grafiki, kuri pēc būtības nemaina projekta iesniegumu).Saskaņā ar Eiropas Parlamenta un Padomes 2013.gada 17.decembra regulas (ES) Nr.1301/2013 par īpašiem noteikumiem attiecībā uz Eiropas Reģionālās attīstības fondu un mērķi “Ieguldījums izaugsmei un nodarbinātībai” un par Regulas (EK) Nr.1080/2006 atcelšanu 7.pantu vismaz 5% ERAF finansējuma, kas valsts līmenī piešķirts saistībā ar mērķi „Investīcijas izaugsmei un nodarbinātībai”, piešķir integrētām darbībām ilgtspējīgai pilsētu attīstībai. Latvija ir izvēlējusies saskaņā ar šo pieeju ieviest sešus specifiskos atbalsta mērķus – 3.3.1., 4.2.2., 5.6.2., 8.1.2., 8.1.3., 9.3.1. SAM (Vides aizsardzības un reģionālās attīstības ministrijas informatīvais ziņojums “Par pilsētvides un policentriskās attīstības investīciju ieviešanas principiem Eiropas Savienības fondos 2014.-2020.gadam”,4.lpp.,<http://tap.mk.gov.lv/doc/2014_09/VARAMZin_180914_Pilsetvide.2154.docx>). Republikas pilsētas pašvaldība veic projektu iesniegumu atlasi un pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu tādā pašā kārtībā kā sadarbības iestāde saskaņā ar Likuma IV.nodaļu. Republikas pilsētas pašvaldība nodrošina iespēju iepazīties ar projekta lietu Likuma 34. un 35.pantā noteiktajā kārtībā. Šie un citi nosacījumi tiks iekļauti deleģēšanas līgumā ar republikas pilsētas pašvaldību par integrētu teritoriālo investīciju īstenošanu.Republikas pilsētas pašvaldība, veicot atbilstoši likuma 10.panta otrās daļas 17.punktam deleģētos uzdevumus, atrodas finanšu ministra funkcionālajā pakļautībā un funkcionālā pakļautība noteikta saskaņā ar Valsts pārvaldes iekārtas likuma 43.panta ceturto daļu, jo republikas pilsētas pašvaldībai ir deleģētas tiesības izdot administratīvos aktus, proti, pieņemot lēmumus par projekta iesnieguma apstiprināšanu, apstiprināšanu ar nosacījumu vai noraidīšanu. Ministru kabineta noteikumu projekts paredz, ka vadošā iestāde atbilstoši Eiropas Parlamenta un Padomes 2013.gada 17. decembra regulas Nr. 1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006 regulas Nr.1301/2013 7.panta 5.punktam izlases veidā veic projekta iesnieguma atbilstības galīgo pārbaudi atbilstoši normatīvajam aktam par specifiskā atbalsta mērķa īstenošanu un projektu iesniegumu vērtēšanas kritērijiem. Specifisko atbalsta mērķu projektu iesniegumu atlases kārtās minēto projekta iesnieguma atbilstības galīgo pārbaudi vadošā iestāde var deleģēt izlases veidā veikt sadarbības iestādei. Republikas pilsētas pašvaldības pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu, ņemot vērā vadošās iestādes vai sadarbības iestādes atzinumā izteiktos iebildumus saskaņā ar Likuma 29.pantā noteikto lēmuma pieņemšanas termiņu. Proti, minētais lēmums jāpieņem trīs mēnešu laikā pēc projekta iesnieguma iesniegšanas beigu datuma, ja vien normatīvajā aktā par specifiskā atbalsta mērķa īstenošanu nav noteikts cits termiņš.Projektu iesniedzēju izslēgšanas noteikumu atbilstības kārtībaAtbilstoši Likuma 21. un 23.pantam sadarbības iestāde noraida projekta iesniegumu, ja uz projekta iesniedzēju, kurš ir fiziska persona vai juridiska persona, ir attiecināms jebkurš no Likuma 23.pantā minētajiem izslēgšanas noteikumu gadījumiem. Ministru kabineta noteikumu projekts nosaka, kā sadarbības iestāde iegūst informāciju, izmantojot valsts informācijas sistēmas savietotāju, nosakot arī kā Valsts reģionālās attīstības aģentūra kā savietojamo sistēmu pārzinis vai turētājs sadarbojas ar sadarbības iestādi. Atbilstoši likuma „Par Latvijas Republikas Uzņēmumu reģistru” 4.10 pantam Uzņēmumu reģistrs pēc Saeimas, Ministru kabineta, valsts tiešās pārvaldes iestāžu, tiesībaizsardzības un kontroles institūciju un pašvaldību pieprasījuma, kā arī pēc citu tādu valsts pārvaldes iestāžu pieprasījuma, kurām šādas tiesības noteiktas likumā, un tiesu izpildītāju pieprasījuma savu funkciju veikšanai nepieciešamo informāciju no reģistriem sniedz bez maksas, ievērojot normatīvajos aktos noteiktos ierobežojumus. Ja nepieciešams, Uzņēmumu reģistrs ar informācijas pieprasītāju var vienoties par pastāvīgu sadarbību reģistra rīcībā esošās informācijas sniegšanā. Par regulāru informācijas sniegšanu no Uzņēmumu reģistra vestajiem reģistriem, tajā skaitā par regulāru atjauninātas informācijas izsniegšanu, Uzņēmumu reģistrs un informācijas pieprasītājs slēdz sadarbības līgumu, starpresoru vienošanos vai administratīvo līgumu. Ņemot vērā iepriekšminēto, gadījumā, ja sadarbības iestāde informāciju regulāri pieprasa tieši Latvijas Republikas Uzņēmumu reģistram, ir slēdzama starpresoru vienošanās. Informācijas saņemšanai 2. pielikumā norādītajā formā, izmantojot Valsts reģionālās attīstības aģentūras pārziņā esošo valsts informācijas sistēmu savietotāju, ir slēdzams līgums starp Valsts reģionālās attīstības aģentūru, Latvijas Republikas Uzņēmumu reģistru vai Iekšlietu ministrijas Informācijas centru un informācijas pieprasītāju – sadarbības iestādi.5) Lielo projektu iesniegumu izvērtēšanas un apstiprināšanas kārtībaLielo projektu definīcija noteikta Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais satvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1083/2006 (turpmāk – Regula Nr.1303/2013), 100.pantā, kas nosaka, ka Eiropas Reģionālās attīstības fonds (turpmāk – ERAF) un Kohēzijas fonds (turpmāk – KF) var atbalstīt darbību, kas ietver virkni būvdarbu, darbību vai pakalpojumu ar mērķi veikt vienotu un noteiktu ekonomisku vai tehnisku uzdevumu, kuram ir skaidri noteikti mērķi un attiecībā uz kuru kopējās atbilstīgās izmaksas pārsniedz 50 000 000 *euro*, vai ja darbības palīdz īstenot Regulas Nr.1303/2013 9.panta pirmās daļas 7.punktā minētu tematisko mērķi un to kopējās atbilstīgās izmaksas pārsniedz 75 000 000 *euro*. Salīdzinot ar 2007.-2013. gada plānošanas periodu, paredzēts, ka atbilstoši Regulas Nr.1303/2013 101.panta trešajai daļai  lielā projekta kvalitātes izvērtējumam, kas nepieciešama projekta apstiprināšanai, tiks iesaistīts Eiropas Komisijas sniegtās tehniskās palīdzības atbalstīts neatkarīgais eksperts saskaņā ar Regulas Nr.1303/2013 58.pantu. Citi dalībvalsts izvēlēti neatkarīgie eksperti atsevišķi būtu jāsaskaņo ar Eiropas Komisiju, veicot rūpīgu izvērtējumu atbilstībai visiem Eiropas Komisijas izvirzītajiem kritērijiem šādam ekspertam, kas ir pārāk laikietilpīgs process. Lai mazinātu riskus par nacionāli izvēlētu ekspertu atbilstību un neatkarību, Latvija izvēlas izmantot tiešu labumu no Eiropas Komisijas finansētās tehniskās palīdzības atbalsta neatkarīgā eksperta novērtējuma saņemšanai par lielā projekta kvalitāti. Līgums par lielā projekta īstenošanu tiks noslēgts pēc Eiropas Komisijas apstiprinājuma atbilstoši Regulas Nr.1303/2013 102.panta 1.punkta otrajai daļai. Ņemot vērā lielo projektu specifiku Likuma 29.pantā noteiktais lēmuma pieņemšanas termiņš neattiecas uz lielo projekta iesniegumu apstiprināšanu, apstiprināšanu ar nosacījumu vai noraidīšanas kārtību.6) Līguma un vienošanās par ES fonda projekta īstenošanu saturs un to grozījumu veikšanas kārtība 2014.-2020.gada plānošanas periodā tiek saglabāta iepriekšējā kārtība, kad ar finansējuma saņēmējiem, kuri ir privātpersonas, tiks slēgti civiltiesiski līgumi par projekta īstenošanu, bet ar publiskām personām – vienošanās.Lai veicinātu savlaicīgu ES fondu apguvi un izvairītos no tā, ka pēc lēmuma par apstiprināšanas pieņemšanas netiek savlaicīgi noslēgts līgums par ES fonda projekta īstenošanu, MK noteikumu projekts paredz, ka finansējuma saņēmējs un sadarbības iestāde 30 darbdienu laikā noslēdz līgumu par ES fonda projekta īstenošanu. Objektīvu iemeslu dēļ šo termiņu var pagarināt, nepārsniedzot 60 darbdienas.MK noteikumu projekts paredz noteikt elastīgāku grozījumu veikšanas kārtību ES fonda projektā pēc līguma noslēgšanas, tai skaitā, attiecībā uz projekta īstenošanas termiņa pagarinājumu. 2007.-2013.gada plānošanas periodā ES fonda projekta īstenošanas termiņa varēja pagarināt MK noteikumu Nr.419 25.2 - 25.5punktos noteiktajos gadījumos. Vienlaikus tika nošķirti gadījumi, kad projekta īstenošanas termiņš ticis vērtēts atbilstoši projekta iesnieguma vērtēšanas kritērijiem un ES fonda projekta īstenošanas termiņa pagarināšana mainītu attiecīgā projekta iesnieguma kopējo vērtējumu un ar šādu vērtējumu attiecīgais projekta iesniegums nebūtu ticis apstiprināts. MK noteikumu projekts paredz, ka neatkarīgi no tā, vai projekta īstenošanas termiņš tiek vērtēts, projekta īstenošanas termiņu var pagarināt visos gadījumos, kur pēc līguma noslēgšanas tas ir nepieciešams. Jebkurā gadījumā sadarbības iestādes pienākums ir izvērtēt katru gadījumu individuāli, izvērtējot iesniegto grozījumu lietderību, pamatotību un nepieciešamību projekta sākotnējā mērķa sasniegšanai, veicot atbilstošus līguma grozījumus vai noraidot grozījumu izdarīšanu. Ja sadarbības iestāde nepiekrīt finansējuma saņēmēja priekšlikumiem par projekta grozījumiem, tā informē finansējuma saņēmēju, norādot atteikuma pamatojumu, vai informāciju par nepieciešamajiem precizējumiem grozījumu pieprasījumā un tā atkārtotas iesniegšanas kārtību.7) Projekta izmaksu efektivitātes novērtēšanaRegulas Nr.1303/2013 61.panta 3.punkta pirmajā daļā ir noteikts, ka potenciālos neto ienākumus no darbības nosaka, izmantojot vienu no šajā punktā minētajām metodēm, kuru izvēlas vadošā iestāde. Lai to noteiktu, MK noteikumu projekts paredz, ka attiecīgo metodi nosaka MK noteikumos par specifiskā atbalsta mērķa īstenošanu pēc saskaņošanas ar vadošo iestādi. Bez tam MK noteikumu projekts, tāpat kā 2007.-2013.gada plānošanas perioda paredz, ka projekta izmaksu ieguvumu analīzes veikšanai ieļauj informāciju, kur projekta iesniedzējam, sākot ar projektu iesniegumu atlases kārtas izsludināšanas dienu, ir pieejami aktuālie makroekonomiskie pieņēmumi un prognozes atbilstoši normatīvajiem aktiem publiskās un privātās partnerības jomā, lai projektu iesniedzēji tos izmantotu projektu iesniegumu sagatavošanā un projektu iesniegumus vienas atlases kārtas ietvaros varētu salīdzināt.8) Projekta iesnieguma standartveidlapaAtšķirībā no 2007.-2013.gada plānošanas perioda, MK noteikumu projekts paredz vienotu Eiropas Sociālā fonda (turpmāk – ESF), ERAF un KF standartveidlapu, izņemot lielo projektu iesniegumu veidlapu. Lielā projekta iesnieguma veidlapas saturs un aizpildīšana notiks atsevišķā kārtībā atbilstoši Eiropas Komisijas noteiktajam projekta iesnieguma veidlapas paraugam, kas šobrīd vēl saskaņošanas stadijā. Savukārt finanšu instrumentu gadījumā, informācija, kas būs jāiesniedz sadarbības iestādē, tiks pievienota normatīvajam aktam par finanšu instrumentu un fondu fondu īstenošanas kārtību. Vienlaikus standartveidlapa izstrādāta ņemot vērā to, ka Regulas 1303/2013 122.panta 3.punkts nosaka, ka dalībvalstis nodrošina, lai ne vēlāk kā 2015.gada 31.decembrī visu informācijas apmaiņu starp atbalsta saņēmējiem un vadošo iestādi, sertifikācijas iestādi, revīzijas iestādi un starpniekstruktūrām varētu veikt, izmantojot elektroniskās datu apmaiņas sistēmas. Tādejādi, standartveidlapā ir iekļauta būtiskākā informācija tādā apjomā, lai projektu iesniedzējiem būtu pēc iespējas ērtāk elektroniski aizpildīt un iesniegt ES fonda projekta iesniegumus. Ņemot vērā, ka noteikumu projekts paredz valsts vai pašvaldību iestādēm vai to pilnvarotām juridiskām personām sniegt valsts atbalstu finansējuma saņēmējiem, kuri ir saimnieciskās darbības veicēji, lai nodrošinātu valsts atbalsta regulējuma ievērošanu, noteikumu projekta 1.pielikuma 7.sadaļa paredz pienākumu finansējuma saņēmējam norādīt informāciju vai projektu vai tā daļu ir plānots īstenot kā valsts atbalsta pasākumu, un gadījumā, ja tas tā ir, tad norādīt saistīto informāciju, tai skaitā, saskaņā ar kādu valsts atbalsta regulējumu ir paredzēts īstenot projektu vai projekta daļu un vai finansējuma saņēmējs ir grūtībās nonācis uzņēmums.Sadarbības iestāde, izstrādājot konkrētam projektu iesniegumu atlases nooikumam pievienojamo projekta iesnieguma veidlapu, atsevišķu standartveidlapas sadaļu varēs nepiemērot, ja tā neattieksies uz specifisko atbalsta mērķi. Vienlaikus nav paredzēts mainīt standartveidlapā noteikto formātu, proti, pielāgotā specifisko atbalsta mērķa projekta iesnieguma veidlapa šo noteikumu izpratnē nozīmē tikai to, ka sadarbības iestāde pie tās izstrādes varēs samazināt standartveidlapā noteikto sadaļu skaitu, bet ne pielikt tās klāt vai kā citādi tās papildināt, ja no Kohēzijas politikas fondu vadības informācijas sistēmas 2014.-2020.gadam izstrādes viedokļa tas nebūs iespējams. Papildus informāciju, kas nav iekļauta ES fonda projekta iesnieguma veidlapā, bet būs nepieciešama ES fonda projekta iesnieguma specifisko vērtēšanas kritēriju vērtēšanai, projekta iesniedzējs varēs iesniegt pielikumu veidā. 2014.-2020.gada plānošanas periodā projektu iesniegumu veidlapa vairs netiks pievienota kā pielikums Ministru kabineta noteikumiem par specifiskā atbalsta mērķa īstenošanu, bet tiks iekļauta projektu iesniegumu atlases nolikumā.Konkrētu specifisko atbalsta mērķu īstenošanā, saskaņojot projektu iesniegumu atlases nolikumu ar atbildīgo iestādi, t.sk., projekta iesniegumu veidlapu, var paredzēt, ka kādas konkrētas projekta iesniegumu veidlapas sadaļas nav jāaizpilda, bet attiecīgo informāciju jāskatās pielikumā (piemēram, biznesa plānā, kas tiks pievienots projekta iesnieguma veidlapai kā pielikums). Šāds izņēmums iekļauts, lai informācija no pielikuma nebūtu jāraksta, dublējot to arī projekta iesnieguma veidlapā. Šādā gadījumā atbildīgajai iestādei jānosaka konkrēti kritēriji, kā projektu iesniegumu vērtēšanas komisijai vērtēt konkrētu pielikumu. |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra, Valsts kase |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotās ES fondu investīcijas 4,4 miljd. euro apmērā laika posmā no 2014. līdz 2020.gadam, tiesiskais regulējums pozitīvi ietekmēs tādas tautsaimniecības jomas, kā pētniecība, informācijas komunikāciju tehnoloģiju, uzņēmējdarbības, enerģētikas, vides, transporta, nodarbinātības, sociālās iekļaušanas un izglītības jomas, kā arī minētās investīcijas veicinās teritoriju līdzsvarotu attīstību. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likums, kas paredz ES fondu tiesisko regulējumu un tā anotācija ar iekļauto informāciju par administratīvo izmaksu monetāro novērtējumu un ietekmi uz valsts budžetu un pašvaldību budžetiem, tika pieņemts Saeimā un tā kā MK noteikumu projekts paredz noteikt tikai procedūru un kārtību jau paredzētajam regulējumam, atsevišķs ietekmes izvērtējums nav nepieciešams. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (euro) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  | ***0*** | ***0*** | ***0*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  | ***0*** | ***0*** | ***0*** |
| 1.2. valsts speciālais budžets |  |  | ***0*** | ***0*** | ***0*** |
| 1.3. pašvaldību budžets |  |  | ***0*** | ***0*** | ***0*** |
| 2. Budžeta izdevumi: |  |  | ***45 714*** | ***65 714*** | ***65 714*** |
| 2.1. valsts pamatbudžets |  |  | ***45 714*** | ***65 714*** | ***65 714*** |
| 2.2. valsts speciālais budžets |  |  | ***0*** | ***0*** | ***0*** |
| 2.3. pašvaldību budžets  |  |  | ***0*** | ***0*** | ***0*** |
| 3. Finansiālā ietekme: |  |  | ***-45 714*** | ***-65 714*** | ***-65 714*** |
| 3.1. valsts pamatbudžets |  |  | ***-45 714*** | ***-65 714*** | ***-65 714*** |
| 3.2. speciālais budžets |  |  | ***0*** | ***0*** | ***0*** |
| 3.3. pašvaldību budžets  |  |  | ***0*** | ***0*** | ***0*** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | ***45 714*** | ***0*** | ***0*** |
|  | ***0*** | ***0*** | ***0*** |
|  | ***0*** | ***0*** | ***0*** |
| 5. Precizēta finansiālā ietekme: | X |  | ***0*** | ***0*** | ***0*** |
| 5.1. valsts pamatbudžets |  | ***0*** | ***0*** | ***0*** |
| 5.2. speciālais budžets |  | ***0*** | ***0*** | ***0*** |
| 5.3. pašvaldību budžets  |  | ***0*** | ***0*** | ***0*** |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Noteikumu 28.punktā noteiktās Valsts informācijas sistēmu savietotāja daļas (Valsts reģionālās attīstības aģentūras nepieciešamās koplietošanas infrastruktūras daļas) darbības nodrošināšanai nepieciešams papildfinansējums, kuru:* 2015.gadam nodrošina šāda veidā:
* 45 714 EUR apmērā no finansējuma budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.palielinot projekta VARAM (VRAA) pamatbudžeta programmai 70.05.00 "Tehniskā palīdzība ERAF, ESF, KF apgūšanai (2007-2013)" finansējumu;
* izveidojot jaunas apakšaktivitātes (ar kopēju vērtību līdz 55 554 EUR) projektos „Publiskās pārvaldes dokumentu pārvaldības sistēmu integrācijas vides izveide” (Nr.3DP/3.2.2.1.1/09/IPIA/IUMEPLS/007) un „Elektronisko iepirkumu sistēmas e-konkursu un e-izsoļu funkcionalitātes attīstība” (Nr.3DP/3.2.2.1.1/12/IPIA/CFLAS/009/005), nepalielinot projektu kopējo vērtību, bet pagarinot projektus līdz 2015.gada 30. novembrim.
* 2016.gadā un turpmāk ik gadu finansējums 65 714 EUR apmērā VARAM pamatbudžeta programmu 32.00.00 "Valsts reģionālās attīstības politikas īstenošana" tiks skatīts MK 2016.-2018.gada vidēja termiņa valsts budžeta projekta sagatavošanas procesā kopā ar visu ministriju iesniegtajām jaunajām politikas iniciatīvām, kuru veido:

**- 1.** atlīdzība papildu 2 amata vietām ik gadu - 40 992 euro, pamata pienākumi - infrastruktūras darbības nodrošināšana:1 sistēmu analītiķim (amata saime 19.3, amata līmenis IIA, mēnešalgu grupa 11, alga 1382 EUR) un darba devēja VSAOI:Alga gadā 1382\*12\*1.2359\*1 darbinieks = 20 496 EUR1 datortīklu administratoram (amata saime 19.3, amata līmenis IIA, mēnešalgu grupa 11, alga 1382 EUR) un darba devēja VSAOI:Alga gadā 1382\*12\*1.2359\*1 darbinieks = 20 496 EUR;- **2**. preces un pakalpojumi Valsts reģionālās attīstības aģentūrai nepieciešamās koplietošanas infrastruktūras daļas uzturēšana un darbinieku uzturēšanas izmaksas) ik gadu - 14 722 euro, tai skaitā:a) Izdevumi darba vietu uzturēšanai ik gadu 4 722 euro:2 darba vietu uzturēšanas izmaksas gadā – 2361\*2 = 4722 EUR (izmaksas aprēķinātas, ņemot vērā VRAA vidējās uzturēšanas izmaksas uz 1 darbinieku 2012.gadā)viena darbinieka gada uzturēšanas izmaksās - 2361 EUR ietilpst: EKK 2110 vietējie komandējumi – 206 EUR, EKK 2219 pasts, internets, telefons – 160 EUR, EKK 2223 elektrība – 306 EUR, EKK 2229 komunālie pakalpojumi – 455 EUR, EKK 2230 administratīvie izdevumi – 221 EUR, EKK 2240 tehnikas remonts, telpu uzturēšana - 505 EUR, EKK 2260 auto īre – 216 EUR, EKK 2310 biroja preces un inventārs – 132 EUR, EKK 2322 degviela, – 86 EUR, EKK 2350 saimniecības preces – 74 EUR.b) Izdevumi Valsts reģionālās attīstības aģentūrai nepieciešamās koplietošanas infrastruktūras daļas uzturēšanai ik gadu 10 000 EUR, kas iekļauj ikgadējo drošības auditu veikšanu(EKK 2239) , risku analīzes veikšanu, kā arī datu centra pakalpojumu un veiktspējas testēšanu (EKK 2259).-**3.** pamatkapitāla veidošana 2016. un turpmākajos gados Valsts reģionālās attīstības aģentūrai nepieciešamās koplietošanas infrastruktūras pilnveidošana, lai nodrošinātu koplietošanas infrastruktūras sadarbību ar reģistriem arī pēc attiecīgajā gadā reģistros veicamajām izmaiņām, kā arī lai uzlabotu izziņas datu saņemšanas stabilitāti no datu sniedzēju reģistru sistēmām - 10 000 EUR (EKK 5140).  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | 2015. gadā normatīvajos aktos noteiktajā kārtībā VARAM pieprasīs papildus finansējumu 45 714 EUR apmērā pārdalei no 80.00.00 budžeta programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz VRAA budžeta apakšprogrammu 70.05.00 "Tehniskā palīdzība ERAF, ESF, KF apgūšanai (2007-2013)" projektam Nr. VSID/TP/CFLA/11/10/013 “Tehniskā palīdzība Valsts reģionālās attīstības aģentūras Eiropas Savienības fondu aktivitāšu administrēšanai (2. kārta)”. Pirms papildus finansējuma pieprasījuma virzības Finanšu ministrijai, tiks veikti atbilstoši grozījumi tehniskās palīdzības projektā.Jautājums par papildu nepieciešamo finansējumu 2016.-2017.gadam skatāms MK 2016.-2018.gada vidējā termiņa valsts budžeta projekta sagatavošanas procesā kopā ar visu ministriju iesniegtajām jaunajām politikas iniciatīvām ievērojot valsts budžeta finansiālās iespējas. |

Anotācijas IV. sadaļa - MK noteikumu projekts šo jomu neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – regula Nr. 1303/2013)Eiropas Komisijas 2014.gada 7.janvāra deleģētā regulas Nr. 240/2014 par Eiropas rīcības kodeksu attiecībā uz partnerību saistībā ar Eiropas strukturālajiem un investīciju fondiem (turpmāk – regula Nr. 240/2014.)Regulā nav noteikts termiņš, kādā jāpieņem nacionālie normatīvie akti ES fondu ieviešanai. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006Eiropas Komisijas 2014.gada 7.janvāra deleģētā regulas Nr. 240/2014 par Eiropas rīcības kodeksu attiecībā uz partnerību saistībā ar Eiropas strukturālajiem un investīciju |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1303/2013 7.pants | 1.2., 6.1.apakšpunkts | Ieviests pilnībā. Atbildīgā institūcija – LM. | MK noteikumu projekts neparedz stingrākas prasības |
| Regulas Nr.1301/2013 7.panta 5.punkts | 20.-23.punkts | Ieviests daļēji. Atbildīgā institūcija – FM. | MK noteikumu projekts neparedz stingrākas prasības |
| Regulas Nr. 1303/2013 8.pants | 1.2., 6.2.apakšpunkts | Ieviests pilnībā. Atbildīgā institūcija – VARAM. | MK noteikumu projekts neparedz stingrākas prasības |
| Regulas Nr. 240/2014 3. un 4. pants | 9.punkts | Ieviests daļēji. Atbildīgā institūcija – FM. | MK noteikumu projekts neparedz stingrākas prasības |
| Regulas Nr. 1303/2013 16.panta 5.punkts | 12.punkts | Ieviests pilnībā. Atbildīgā institūcija – FM. | MK noteikumu projekts neparedz stingrākas prasības |
| Regulas Nr. 1303/2013 96.panta 11.punkts | 13.punkts | Ieviests pilnībā. Atbildīgā institūcija – FM. | MK noteikumu projekts neparedz stingrākas prasības |
| Regulas Nr. 1303/2013 61.panta 3.punkta pirmā daļa | 53., 54.punkts | Ieviests daļēji. Konkrētā aprēķinu metode tiks noteikta MK noteikumos par specifiskā atbalsta mērķa īstenošanu. Atbildīgā institūcija – FM. | MK noteikumu projekts neparedz stingrākas prasības |
| Regulas Nr. 1303/2013 100.pants | 1.6.apakšpunkts | Atsauce uz regulu lietota tikai, lai skaidrāk noteiktu, kas ir lielais projekts. | MK noteikumu projekts neparedz stingrākas prasības |
| Regulas Nr. 1303/2013 101.pants | 1.6.apakšpunkts., 32., 33.punkts | Ieviests pilnībā. MK noteikumu projekts paredz lielā projekta apstiprināšanas kārtību. Atbildīgā institūcija – FM. | MK noteikumu projekts neparedz stingrākas prasības |
| Regulas Nr. 1303/2013 102.panta 1.punkta  | 41., 42.punkts | Ieviests pilnībā. Atbildīgā institūcija – FM. | MK noteikumu projekts neparedz stingrākas prasības |
| Regulas Nr. 1303/2013 102.panta 4.punkts | 38.3.apakšpunkts | Ieviests pilnībā. Atbildīgā institūcija – FM. | MK noteikumu projekts neparedz stingrākas prasības |
| Regulas Nr. 1303/2013 61.pants | 1.pielikuma 4.pielikums | Ieviests pilnībā. Atbildīgā institūcija – FM. | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Cita informācija | Nav |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām |  |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties MK noteikumu projekta izstrādē, sniedzot atzinumu par to pēc MK noteikumu projekta publicēšanas tīmekļa vietnē www.fm.gov.lv sadaļā sabiedrības līdzdalība un www.esfondi.lv, kā arī MK noteikumu projekts tika nosūtīts komentēšanai dalībniekiem, kuri piedalījās Likuma sabiedriskajā apspriedē.  |
| 2. | Sabiedrības līdzdalība projekta izstrādē | Valsts kancelejas vadītajā starpinstitūciju darba grupā, kura izstrādāja priekšlikumus arī MK noteikumu projektam, piedalījās ES fondu vadībā iesaistītās institūcijas, kā arī Latvijas Darba devēju konfederācijas, Latvijas Pašvaldību savienības un Latvijas Tirdzniecības un rūpniecības kameras pārstāvji. Valsts kancelejas vadītā starpinstitūciju darba grupa tika izveidota ar Ministru prezidenta 2013.gada 23.aprīļa rīkojumu Nr.147 „Par darba grupu”. |
| 3. | Sabiedrības līdzdalības rezultāti | 1. Izstrādājot standartveidlapu tiek ņemts vērā Valsts kancelejas vadītās starpinstitūciju darba grupas ieteikums, ka, lai novērstu aritmētiskas un tehniskas kļūdas projektu iesniegumu izstrādes procesā, būtu nepieciešams unificēt un noteikt vienotu projektu iesniegumu formu ESF, ERAF un KF fondu projektu iesniegumiem.
2. Ir ņemts vērā Zemgales plānošanas reģions ierosinājums paredzēt elektronisko projekta iesnieguma aizpildīšanas iespēju, kā arī elektronisko atskaitīšanās sistēmu. Lai gan MK noteikumu projektā šāda iespēja vēl nav paredzēta, taču gan MK noteikumu 1.pielikumā iekļautā standartveidlapa, gan tās pielikumi ir izstrādāti, plānojot, ka tāda iespēja būs, tiklīdz tiks izstrādāta attiecīga elektroniskā datu apmaiņas sistēma līdz 2015.gada beigām.
3. Sabiedrības līdzdalības rezultātā ir izvērtēti un pēc iespējas ņemti vērā Latvijas mazo un vidējo uzņēmumu asociācijas sniegtie priekšlikumi.
4. Nav ņemti vērā tie priekšlikumi, kas neatbilst Koncepcijai par ERAF, ESF, KF, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.-2020.gadā Latvijā un Informatīvajam ziņojumam par Eiropas Reģionālās attīstības fonda, Eiropas Sociālā fonda un Kohēzijas fonda vadības un kontroles sistēmu 2014.-2020.gada plānošanas periodam.
 |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde un revīzijas iestāde, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija un Zemkopības ministrija kā atbildīgās iestādes, Centrālā finanšu un līgumu aģentūra kā sadarbības iestāde, Valsts kanceleja, Valsts kase kā sertifikācijas iestāde, Iepirkuma uzraudzības birojs.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav |

Finanšu ministrs J.Reirs

26.11.2014 11:26

4502

G.Morgana

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

vadītāja vietniece

tālr.:67095480, e-pasts: Gundega.Morgana@fm.gov.lv